**Referat møte 1-23 i Forskningsetisk utvalg i instituttsektoren**

**Tid: Torsdag 23.februar 2023 kl 13.00-15.30**

**Sted: Næringslivets hus, møterom Labyrinten og Teams**

Til stede: Christian Hambro (leder), Mia Røra (teams), Martin Smestad (teams), Sissel Beate Rønning

Forfall: Hanne C.Kavli, Tore Skjetne, Kjell Arne Hagen

Sekretariat: Agnes Landstad (referent)

**Saker:**

**1-23 Godkjenning av innkalling og dagsorden**

**Vedtak:** *Innkalling og dagsorden godkjennes*

**2-23 Godkjenning av referat fra møte 2-22, 28.september 2022**

**Vedtak:** *Referat fra møte 2-22 godkjennes*

**3-23 Ansvarlig internasjonalt forskningssamarbeid**

* Presentasjon (vedlagt) av utkast til nye Retningslinjer for ansvarlig internasjonalt forskningssamarbeid v/Magnus Løken Bain, Forskningsrådet

**Kommentarer:**

Anbefalingene bør være så tydelige og praktiske som mulig;

* er dette landet ok el ikke?
* hvordan samarbeider vi med denne type land som Iran, Pakistan ev som også inngår i Panorama-strategien – for eksempel Kina?

Nyttig med en samla oversikt over nettressurser

HK-dir og NFR foreslår et "kontaktpunkt" for kunnskapssektoren hvor en kan henvende seg

* vil ikke erstatte eksportkontroll
* vil ha bakenforliggende departementer, NSM, PST osv som bidrar med info inn til

Prosess

* Anbefalingene sendes ut i slutten av februar med invitasjon til å gi innspill innen utgangen av mars
* FEU vil gjerne diskutere saken og gi innspill som råd til FFA styret - gjøres pr epost

**Vedtak:**

*Sekretariatet bes uforme forslag til høringssvar fra FFA basert på diskusjon i møtet og i FFA Sikkerhetsnettverket. Utkast til høringssvar sirkuleres i FEU før det fremmes for styret i FFA.*

**4-23 Revidert prosedyre for FRUs arbeid**

Innledning ved Mia Røra

**Kommentarer:**

* Det er behov for å tydeliggjøre prosedyrene for FRU mht hvor langt FRU skal gå i dialog med de berørte partene i en sak:
  + Den/de enkelte forsker(e) skal ikke kunne ta opp en sak med FRU direkte. Hvis FRU mottar en sak fra forsker, skal FRU sende den til instituttet for vurdering.
  + FRU skal ha adgang til å hente inn nødvendig informasjon og ev etablere direkte kontakt med den/de berørte forsker hvis nødvendig for å opplyse saken
* FRU forholder seg i all hovedsak til de skriftlige dokumenter, men kan åpne opp for å supplere med muntlig informasjon
* FRU bør tydeliggjøre at en ikke går inn på å gjøre subjektive vurderinger i en sak hvis de objektive vurderingene tilsier at det ikke er brudd på redelighet
* Forklare at "utenforstående" som ønsker å få vurdert en sak, bør reise saken for instituttets forskningsetiske utvalg og FEU

**Vedtak:**

*Sekretariatet for FRU bes revidere prosedyre for FRUs arbeid i samsvar med diskusjonen i møte.*

**5-23** **Hvordan utøve god etisk vurdering av framtidig anvendelse av potensielle forskningsresultater?**

Innledning ved Tore Skjetne

*Saken utsettes til neste møte*

**6-23 Orienteringer**

Muntlig:

* Siste nytt fra instituttenes arbeid med forskningsetikk – bidrag fra FEUs instituttmedlemmer - runde rundt bordet: NOFIMA: Har invitert NENT til besøk på NOFIMA i Tromsø. Fagdag etikk mai 23, hvor en bl.a. benytter dilemmacaser fra FFA. Årets tema ikke landa enda – ønsker innspill. Har utvikla sjekkliste for forbrukerundersøkelser og krav til godkjenning fra journalene – ser ut til å fungere (Sissel Beate deler sjekklista med FEU).
* Arbeidet med oppdatering av e-læring: Plattformen er i ferd med å gå ut på dato. Vi trenger nye cases og ny plattform. FEK lager nå en ny veileder hvor det også inngår caser. Agnes hører med FEK om de kan ta over arbeidet og bygge opp en ny case-samling på ny plattform.
* Åpenhetsloven – spørsmål om FFA kan lage en "bransjestandard" for instituttene og hvordan vi håndterer aktsomhetsvurderinger?
  + Christian sjekker hva som finnes innenfor privat næringsliv som kan være anvendelig for instituttene
  + IFE og Nofima er i gang med å utvikle og implementere systemer for aktsomhetsvurderinger og vil trolig ha erfaringer som kan deles sommeren 23
  + Agnes sjekker med flere institutter for å se hvem som har etablert systemer og som ev kan deles

Skriftlig:

* Ingen uttalelser fra NENT, NESH el NEM siden sist

**7-23 Aktuelle saker og dato for FEU møte 2/23**

Neste møte: Torsdag 14.september kl 10.00-12.00 på Næringslivets hus

Aktuelle saker:

* Åpenhetsloven – innspill til håndtering
* Innspill til retningslinjer for rettferdig internasjonalt samarbeid (håndteres på epost våren 23)
* E-læringsmodulen dilemmatrening
* Hvordan utøve god etisk vurdering av framtidig anvendelse av potensielle forskningsresultater? (utsatt fra møte 1-23)
* Etiske vurderinger rundt bruk av ChatRobot. Etisk råd i IFE arbeider med en vurdering, estimert levering mai 23

**8-23 Eventuelt**

Ingen saker til eventuelt

Vennlig hilsen

*Agnes Landstad*

Daglig leder

T: +47 91 54 66 10, E: agnes.landstad@abelia.no